કૉન્ટૂરિંગ હંમેશાં ડાર્ક અને મૅટ ફિનિશિંગમાં જ લેવું. કૉન્ટૂરિંગ ક્રીમ, પાઉડર અને લિક્વિડમાં મળે છે. એકદમ નૅચરલ લુક માટે પાઉડરવાળું કૉન્ટૂરિંગ વાપરવું. જો મેકઅપને લાંબા સમય સુધી ટકાવવો હોય તો પહેલાં ક્રીમ અથવા લિક્વિડ કૉન્ટૂરિંગ કરવું. એ પછી એના પર લૂઝ પાઉડર લગાવો અને એ પછી કૉન્ટૂરિંગ પાઉડર લગાવો. કૉન્ટૂરિંગ દરેક સમયે એક જેવું નથી કરવામાં આવતું. એને પ્રસંગ પ્રમાણે કરવામાં આવે છે. ચેરાગ બંબોટ કહે છે, ‘બધા પ્રસંગોમાં કૉન્ટૂરિંગ વિવિધ પ્રકારે કરવામાં આવે છે. ફોટોશૂટના સમયે ડાર્ક અને સ્ટ્રૉન્ગ કૉન્ટૂરિંગ કરવામાં આવે છે. બ્રાઇડ માટે નૅચરલ કૉન્ટૂરિંગ કરવામાં આવે છે. કૉન્ટૂરિંગ હંમેશાં ફાઉન્ડેશનના શેડ્સથી બે શેડ ડાર્ક લેવું અને હાઇલાઇટર ફાઉન્ડેશનના શેડ્સથી બે શેડ લાઇટ લેવું.’